आकाश
आसमान का रंग उसका अपना नहीं होता है। सूर्य से आने वाला प्रकाश जब आकाश में उपस्थित धूल इत्यादि से मिलता है तो वह छितरता जाता है। नीला रंग, अपने अपेक्षाकृत कम तरंगदैर्घ्य के कारण, अन्य रंगों की अपेक्षा अधिक छितरता है। इसलिए आकाश का रंग नीला दिखता है पर यह हर बार नीला हो ज़रूरी नहीं कई बार यह पीला या लाल रंग का भी दिखाई देता है।
लाल वन
लाल वन 10 वर्ग किलोमीटर के क्षेत्र में फैला हुआ है। यह चेरनोबिल परमाणु संयंत्र के आसपास है। 26 अप्रैल 1986 में इस संयंत्र में एक बहुत बड़ी दुर्घटना हो गई थी, जिसके कारण वहाँ से निकलने वाली उच्च स्तर के विकिरण के कारण कई सारे पेड़ों की मौत हो गई थी। जिससे वहाँ के पेड़ों का रंग अदरक जैसा और थोड़ा भूरा हो गया है। इस दुर्घटना के घटने के बाद सफाई करने के लिए, उन सभी जगहों पर बुलडोजर चला दिया गया और जला दिया गया। इस कारण कुछ बचे हुए जगह जो लाल वन के नाम से जाने जाते हैं, वे दुनिया के सबसे अधिक दूषित क्षेत्रों में से एक है।